DALYVAVIMO KONFERENCIJOJE ATASKAITA

Konferencijos laikas ir vieta: 2010 m. rugsėjo 3-4 d., Šilutės rajonas
Konferencijos dalyviai: 22 potencialūs vietos projektų pareiškėjai.
Konferencijos tikslas: pasidalinti patirtimi, idėjomis, palyginti vykdomus projektus bei įgyvendinamas vietos plėtros strategijas su kito rajono VVG ir bendruomenių vykdomais projektais. 
Konferencijos metu įvykę susitikimai:
· Susitikimas su Rusnės bendruomenės nariais. Bendruomenės atstovai papasakojo apie savo veiklą, supažindino su Rusnės salos išskirtinumu – turtingu kultūriniu paveldu  bei gamtos unikalumu.

· Susitikimas su Salos etnokultūros ir informacijos centro atstovais. Pranešimą skaitė šio centro direktorė Birutė Servienė. Ji pristatė centro veiklą, įgyvendinamus projektus bei planuojamas įgyvendinti iš Leader priemonės projektus., 

· Susitikimas su Juknaičių bendruomenės atstovais. Vizito Juknaičių gyvenvietėje  metu pristatyta bendruomenės veikla, įgyvendintos iniciatyvos. Konferencijos dalyviai susipažino su Juknaičių jaunimo klubo veikla bei jų įgyvendinamais projektais.
· Susitikimas su Švėkšnos bendruomenės atstovais. Vizito Švėkšnos miestelyje metu lankytasi Pliaterių dvaro parke, parapijos bažnyčioje bei kitose unikaliose šio krašto vietose. Susitikimo metu susipažinome su Švėkšnos bendruomenės planuojamais įgyvendinti projektais, skirtais kultūrinio, istorinio paveldo išsaugojimui.
Atliktas darbas ir išvados: susitikimų metu buvo skaitomi pranešimai, aptarti planuojami vykdyti projektai. Ukmergės rajono VVG atstovai pasidalino savo patirtimi įgyvendinant vietos plėtros strategiją. 
Tokie susitikimai padeda sėkmingiau įgyvendinti vietos plėtros strategijas, tobulina projektų rengimo ir įgyvendinimo įgūdžius, ugdo kaimo gyventojų gebėjimus veikti kartu. 

